CELEX: 62016TN0254
Language: el
Date: 2016-05-19 00:00:00
Title: Υπόθεση T-254/16: Προσφυγή της 19ης Μαΐου 2016 – Steel Invest & Finance (Luxembourg) κατά Επιτροπής

11.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/42
            
         Προσφυγή της 19ης Μαΐου 2016 – Steel Invest & Finance (Luxembourg) κατά Επιτροπής
   (Υπόθεση T-254/16)
   (2016/C 251/48)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Steel Invest & Finance (Luxembourg) SA (Strassen, Λουξεμβούργο) (εκπρόσωπος: E. van den Broucke, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο
   
               —
            
            
               να κρίνει ότι η Ευρωπαϊκή Επιτροπή υπέπεσε πολλαπλώς σε πρόδηλη πλάνη εκτιμήσεως και παρέβη την υποχρέωση αιτιολογήσεως, θεωρώντας ότι χορηγήθηκε πλεονέκτημα με τη χορήγηση του δανείου από την Foreign Strategic Investment Holding προς την Steel Invest & Finance (Luxembourg), τόσο ως προς την ανάλυση του συγκρίσιμου χαρακτήρα των δανείων Sumitomo και Rabobank όσο και ως προς την εφαρμογή της ανακοινώσεως του 2008 για τα επιτόκια αναφοράς·
            
         επικουρικώς:
   
               —
            
            
               να κρίνει ότι η Ευρωπαϊκή Επιτροπή υπέπεσε σε πρόδηλη πλάνη εκτιμήσεως όσον αφορά το συμβατό του δανείου που χορηγήθηκε από την Foreign Strategic Investment Holding στη Steel Invest & Finance (Luxembourg), κρίνοντας ότι δεν εφαρμοζόταν η ανακοίνωση του 2009 που θέσπιζε ένα προσωρινό πλαίσιο για τις κρατικές ενισχύσεις που προορίζονταν να διευκολύνουν την πρόσβαση στη χρηματοδότηση, κατά την τρέχουσα οικονομική και χρηματοπιστωτική κρίση·
            
         σε κάθε περίπτωση και κατά συνέπεια:
   
               —
            
            
               να κρίνει ότι είναι άκυρο το άρθρο 1, στοιχείο ε', της αποφάσεως C (2016) 94 της Ευρωπαϊκής Επιτροπής της 20ής Ιανουαρίου 2016 σχετικά με τις κρατικές ενισχύσεις SA.33926 2013/C που εφαρμόστηκαν από το Βέλγιο υπέρ της Duferco·
            
         
               —
            
            
               να κρίνει ότι είναι άκυρα τα άρθρα 2 έως 4 της αποφάσεως, στο μέτρο που αφορούν το δάνειο το οποίο χορηγήθηκε από τη Foreign Strategic Investment Holding στην Steel Invest & Finance (Luxembourg)·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους.
   
               1.
            
            
               Ο πρώτος λόγος στηρίζεται στο ότι δεν προσπόρισε κάποιο πλεονέκτημα το δάνειο της Foreign Strategic Investment Holding προς την Steel Invest & Finance (Luxembourg) και σε πλάνη εκτιμήσεως της Επιτροπής στο μέτρο που δέχτηκε ότι το επίμαχο δάνειο αποτελούσε κρατική ενίσχυση.
            
         
               2.
            
            
               Ο δεύτερος λόγος στηρίζεται σε πρόδηλη πλάνη εκτιμήσεως της Επιτροπής, όσον αφορά την εφαρμογή της Ανακοινώσεως της Επιτροπής – Προσωρινό κοινοτικό πλαίσιο για τη λήψη μέτρων κρατικής ενίσχυσης με σκοπό να στηριχθεί η πρόσβαση στη χρηματοδότηση κατά τη διάρκεια της τρέχουσας χρηματοπιστωτικής και οικονομικής κρίσης (ΕΕ 2009, C 83, σ. 1).